**DĖL AUGUČIO KRIUKELIO ATLEIDIMO IŠ ROKIŠKIO RAJONO KŪNO KULTŪROS IR SPORTO CENTRO DIREKTORIAUS PAREIGŲ**

2019 m. lapkričio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2019 m. kovo 29 d. sprendimu Nr. TS-43, 12.19 punktu, Lietuvos Respublikos darbo kodekso 54 straipsniu, 127 straipsnio 6 dalimi ir atsižvelgdama į Augučio Kriukelio 2019 m. lapkričio 13 d. pasiūlymą ir Edmundo Ščiuplio 2019 m. lapkričio 15 d. sutikimą, Rokiškio rajono savivaldybės taryba n u s p r e n d ž i a:

1. Atleisti Augutį Kriukelį 2019 m. gruodžio 6 d. iš Rokiškio rajono kūno kultūros ir sporto centro direktoriaus pareigų ir nutraukti 1995 m. liepos 1 d. darbo sutartį Nr. 12 šalių susitarimu.

2. Įgalioti savivaldybės merą Ramūną Godeliauską atlikti veiksmus, susijusius su darbo santykių nutraukimu:

2.1. išmokėti Augučiui Kriukeliui atleidimo iš pareigų dieną darbo užmokestį, kompensaciją už nepanaudotas kasmetines atostogas (19 darbo dienų už 2019 m. birželio 13 d.–2019 m. gruodžio 6 d. darbo laikotarpį)ir 4 (keturių) jo vidutinio darbo užmokesčių dydžio išeitinę išmoką;

2.2. atlikti darbo sutarties su Augučiu Kriukeliu nutraukimo įforminimą;

2.3. sudaryti Rokiškio rajono kūno kultūros ir sporto centro reikalų perdavimo komisiją.

3. Pavesti Rokiškio rajono kūno kultūros ir sporto centro direktoriaus pavaduotojui ugdymui Edmundui Ščiupliui nuo 2019 m. gruodžio 9 d. iki bus paskirtas direktorius (išrinktas konkurso būdu) laikinai eiti Rokiškio rajono kuno kultūros ir sporto centro direktoriaus pareigas.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL AUGUČIO KRIUKELIO ATLEIDIMO IŠ ROKIŠKIO RAJONO KŪNO KULTŪROS IR SPORTO CENTRO DIREKTORIAUS PAREIGŲ“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – atleisti Augutį Kriukelį iš Rokiškio rajono kūno kultūros ir sporto centro direktoriaus pareigų (darbo sutarties nutraukimas šalių susitarimu).

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, Lietuvos Respublikos darbo kodeksas.

**Sprendimo projekto esmė.**

Augučio Kriukelio atleidimas iš Rokiškio rajono kūno kultūros ir sporto centro direktoriaus pareigų ir atsiskaitymas su juo atleidimo dieną bei įgaliojimų suteikimas savivaldybės merui atlikti veiksmus, susijusius su darbo santykių nutraukimu*.* Pavesti Rokiškio rajono kūno kultūros ir sporto centro direktoriaus pavaduotojui ugdymui Edmundui Ščiupliui nuo 2019 m. gruodžio 9 d. iki bus paskirtas direktorius (išrinktas konkurso būdu) laikinai eiti direktoriaus pareigas.

**Galimos pasekmės, priėmus siūlomą tarybos sprendimo projektą:**

**teigiamos** – darbuotojo pasiūlymo tenkinimas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Atsiras laisva darbo vieta, bus paskelbtas konkursas Rokiškio rajono kūno kultūros ir sporto centro direktoriaus pareigoms eiti. Rajono gyventojai, kurie atitiks kvalifikacinius reikalavimus švietimo įstaigos vadovui, turės galimybę dalyvauti konkurse.

**Finansavimo šaltiniai ir lėšų poreikis**.

Atsiskaitymas su darbuotoju – iš Rokiškio rajono kūno kultūros ir sporto centro lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė